गौर करना होगा कि तकनीक देना उतना जरूरी नहीं जितना कि उसके उपयोग को सुनिश्चित करना। साथ ही उससे जुड़ी आधारभूत शिक्षा, प्रशिक्षण का प्रचार एवं प्रसार भी होना चाहिए। अन्यथा ये तकनीके ’सफेद हाथी’ साबित हो जाएंगे। भारत जैसे विकासशील देश के लिए मजदूर को आज की जरूरत तो है पर यह भी देखना होगा कि क्या मजदूर के काम को सुगम एवं सुरक्षित करने की तकनीक पर भी कोई काम हो रहा है? भारत में ऐसे कितने मजदूर हैं जो कार्य स्थल पर सुरक्षा कवच यानी हेलमेट, विशेष उपकरण एवं पृथक सूचक यंत्रों का इस्तेमाल करते हैं। नियोजकों को सरकारें कितना बाध्य करती हैं कि मजदूरों को ये सुविधाएं दी जाएं? सरकारी कार्योलयों, अफसरों के कमरा एवं समूह के कार्यालयों की चमक-दमक से परे गरीब मजदूर की सूरक्षा ज्यादा जरूरी है।